
Na temelju članka 127. stavka 4. Zakona o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20, 151/22, 155/23, 156/23) i članka 102. Statuta Centra „Liče Faraguna“ Labin, Školski odbor na svojoj sjednici održanoj dana 2 . rujna 2026.g. donosi:

ODLUKU
o raspisivanju natječaja za
imenovanje ravnatelja Centra „Liče Faraguna“ Labin

I.
Ravnatelj mora ispunjavati sljedeće nužne uvjete:

1) završen studij odgovarajuće vrste za rad na radnom mjestu učitelja, nastavnika ili stručnog suradnika u školskoj ustanovi u kojoj se imenuje za ravnatelja, a koji može biti:
a) sveučilišni diplomski studij ili
b) integrirani preddiplomski i diplomski sveučilišni studij ili
c) specijalistički diplomski stručni studij 
d) položen stručni ispit za učitelja, nastavnika ili stručnog suradnika, osim u slučaju iz članka 157. stavaka 1. i 2. Zakona o odgoju i obrazovanju u osnovnoj i srednjoj školi
2) uvjete propisane člankom 106. Zakona o odgoju i obrazovanju u osnovnoj i srednjoj školi
3) najmanje 8 godina radnog iskustva u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje 5 godina na odgojno-obrazovnim poslovima u školskim ustanovama.
Osim osobe koja je završila neki od studija iz točke 1. ove Odluke, ravnatelj škole može biti i osoba koja je završila stručni četverogodišnji studij za učitelje kojim se stječe 240 ECTS bodova.
Iznimno, osoba koje ne ispunjava uvjete iz stavka 1. podstavka 1. točke 1. ili stavka 2. članka 126. Zakona o odgoju i obrazovanju u osnovnoj i srednjoj školi, može biti ravnatelj osnovne škole, ako u trenutku prijave na natječaj za ravnatelja obavlja dužnost ravnatelja u najmanje drugom uzastopnom mandatu, a ispunjavala je uvjete za ravnatelja propisane Zakonom o osnovnom školstvu (Narodne novine broj. 59/90, 26/93, 27/93, 29/94, 7/96, 59/01, 114/01 i 76/05).

II.
Dodatne kompetencije koje se vrednuju u postupku imenovanja ravnatelja škole/Centra su poznavanje stranog jezika, osnovne digitalne vještine i iskustvo rada na projektima.
Kandidati za ravnatelja ne moraju imati dodatne kompetencije.

III.
Natječaj za imenovanje ravnatelja Centra „Liče Faraguna“ Labin objavit će se u Narodnim novinama i na mrežnim stranicama Centra.

IV.
Rok za podnošenje prijava po natječaju je petnaest dana od dana objave natječaja.

V.
Uz prijavu na  natječaj koja mora biti vlastoručno potpisana, kandidati su obvezni priložiti u izvorniku ili ovjerenoj preslici sljedeću dokumentaciju: 
· životopis,
· diplomu o stečenoj stručnoj spremi,
· dokaz o državljanstvu,
· dokaz o radnom iskustvu (potvrda ustanove o vrsti i trajanju poslova i elektronički zapis iz evidencije HZMO),
· dokaz o položenom stručnom ispitu ili dokaz da je osoba oslobođena obveze polaganja stručnog ispita,
· uvjerenje da se protiv kandidata ne vodi kazneni postupak za neko od kaznenih djela iz članka 106. Zakona o odgoju i obrazovanju u osnovnoj i srednjoj školi, ne starije od 8 dana,
· kandidati koji mogu biti ravnatelji na temelju članka 126. stavka 3. Zakona o odgoju i obrazovanju u osnovnoj i srednjoj školi obvezni su dostaviti i dokaz iz kojeg je vidljivo da u trenutku prijave na natječaj obavljaju poslove ravnatelja u najmanje drugom uzastopnom mandatu u školskoj ustanovi (odluke o imenovanju),
· program rada za mandatno razdoblje,
· kandidati mogu priložiti dokaz o dodatnim kompetencijama, sukladno članku 105. Statuta Centra „Liče Faraguna“ Labin.
                         		                                           
Isprave se dostavljaju u izvorniku ili ovjerenom presliku.

VI.
Kandidati će o rezultatima izbora biti obaviješteni putem pošte u roku od 45 dana od isteka roka za podnošenje prijave.

VII.
Tekst natječaja za imenovanje ravnatelja Centra „Liče Faraguna“ Labin utvrdio je i jednoglasno usvojio Školski odbor Centra „Liče Faraguna“ Labin, sukladno odredbi članka 126. Zakona o odgoju i obrazovanju u osnovnoj i srednjoj školi i odredbama članaka 102. do 105. Statuta Centra „Liče Faraguna“ Labin i sastavni je dio ove Odluke.

VIII.
Ova Odluka stupa na snagu danom donošenja i bit će objavljena na oglasnoj ploči i mrežnim stranicama Centra „Liče Faraguna“ Labin.



                                 Predsjednica Školskog odbora:

